Predkladacia správa

	V bode B. 8 uznesenia vlády Slovenskej republiky č. 715/2004 k správe o návrhu riešenia niektorých problémov decentralizácie verejnej správy bolo uložené ministrovi školstva SR predložiť na rokovanie vlády SR návrh zákona, ktorým sa mení a dopĺňa zákon č. 288/1997 Z. z. o telesnej kultúre a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov – vypustenie ustanovení ukladajúcich úlohy obciam a vyšším územným celkom v rámci výkonu štátnej správy (§3, §6, §7, §8).
	Vzhľadom na to, že uznesením č. 973 z 13. októbra 2004 bol schválený návrh legislatívneho zámeru zákona o športe a zároveň bolo v bode B.1 tohto uznesenia uložené ministrovi školstva SR predložiť na rokovanie vlády návrh zákona o športe do 30. apríla 2005, ktorý bude upravovať aj verejný záujem v športe, Ministerstvo školstva SR navrhuje zrušiť úlohu z bodu B.8 uznesenia vlády SR č. 715 zo 14. júla 2004.
	Predložený materiál nemá finančný, ekonomický a ani environmentálny vplyv a nemá vplyv na zamestnanosť.